ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02660006619

ขอให้แก้ไขปัญหากรณีได้รับความเดือดร้อนจากการเล่นกีฬา ประเภทตะกร้อ ,ฟุตบอล บริเวณสวนสาธารณะดาวคะนอง แขวงบางค้อ เขตจอมทอง กรุงเทพมหานคร จุดสังเกตอยู่ติดริมถนนจอมทอง จะอยู่ใกล้แท็งก์น้ำประปาเก่า และใกล้ๆ โรงงาน (ไม่ทราบชื่อ) (ตามผู้ร้องแจ้ง) เนื่องจากผู้ร้องแจ้งว่าสวนสาธารณะดังกล่าวอยู่ในความรับผิดชอบของสำนักงานเขตจอมทอง จะมีทั้งสนามตะกร้อ และสนามฟุตบอล ซึ่งได้มีประชาชนส่วนใหญ่เป็นคนในพื้นที่ และแรงงานต่างด้าว จำนวนหลายกลุ่มแวะเวียนกันเข้ามาเล่นกีฬาตะกร้อ ฟุตบอล ในช่วงวันธรรมดา ตั้งแต่เวลาหลัง 17.00 - 20.30 น. และวันหยุดเสาร์-อาทิตย์ ตั้งแต่เวลาประมาณ 07.00-21.00 น. (สนามปิด 20.00 น.) จากการเล่นกีฬาดังกล่าวได้เกิดปัญหา โดยกลุ่มคนที่เข้ามาเล่นกีฬาได้มีการเตะฟุตบอลไปกระทบหลังคาบ้านของผู้ร้อง จนหลังคาบุบ เตะฟุตบอลอัดกำแพงบ้านของผู้ร้อง อัดกำแพงของโรงงาน และเตะฟุตบอลโดนกระจกบ้านแตก จนได้รับความเสียหาย รวมทั้งเวลาลูกฟุตบอลกระทบหลังคา หรือกำแพง จะมีเสียงดังสร้างความตกใจให้กับคนในบ้าน ซึ่งคนในบ้านจะมีทั้งเด็ก คนชรา อาศัยอยู่ด้วย ส่งผลให้ผู้ร้องและประชาชนที่อาศัยอยู่ในพื้นที่ใกล้เคียงได้รับความเดือดร้อนเป็นอย่างมาก ประสบปัญหามาเป็นระยะเวลาไม่ถึงปี เบื้องต้นได้แจ้งเรื่องไปที่กรุงเทพมหานคร ผ่านหมายเลขสายด่วน 1555 ทางกรุงเทพฯ ได้ประสานงานไปยังสำนักงานเขตจอมทอง ต่อมาทางสำนักงานเขตฯ ได้เข้ามาแก้ไขปัญหา โดยการนำตาข่ายมากั้นให้ แต่ก็ยังไม่เพียงพอ ซึ่งผู้ร้องมีความรู้สึกว่ากลุ่มคนที่เข้ามาเล่นกีฬา มีลักษณะจงใจในการเตะลูกฟุตบอลกระทบหลังคาบ้าน ผู้ร้องรับทราบรายงานผลการพิจารณาจากตามเลขที่รับแจ้ง 40500/64 กรุงเทพมหานคร แจ้งรายงานผลการพิจารณา โดยสำนักงานเขตจอมทอง ฝ่ายพัฒนาชุมชนและสวัสดิการสังคม ได้ลงพื้นที่และตรวจสอบข้อเท็จจริงแล้วปรากฏว่าตาข่าย กั้นสนามตะกร้อหย่อนและตาข่ายกั้นสนามฟุตซอลชำรุด ฝ่ายพัฒนาชุมชนฯ ได้ดำเนินการ ซ่อมแซมเพื่อบรรเทาความเดือดร้อนให้กับประชาชนตามภาพถ่ายที่แนบ เหตุร้องเรียนข้างต้น ชุดสายตรวจ 251 งานตรวจฯ ตรวจสอบเมื่อวันที่ 25 มี.ค.63 เวลา17.12 น. พบกลุ่มบุคคลดังกล่าวมาเล่นกีฬาบริเวณสวนดาวคะนอง-จอมทองและได้ประชาสัมพันธ์และ ขอความร่วมมือให้ลดเสียงไม่ตะโกนเสียงดัง แต่เมื่อมีการเปิดสนามกีฬาอีกครั้งประมาณก่อนเดือนมกราคม 2566 (ไม่ทราบวันแน่ชัด) ผู้ร้องยังคงได้รับความเดือดร้อนจากการเล่นกีฬา ประเภท ตะกร้อฟุตบอลเช่นเดิม ซึ่งหลังจากเปิดสนามดังกล่าวจะมีประชาชนส่วนใหญ่เป็นคนในพื้นที่ และกลุ่มนักเรียน จำนวนหลายกลุ่มแวะเวียนกันเข้ามาเล่นกีฬาตะกร้อ ฟุตบอล ในช่วงวันธรรมดา ตั้งแต่เวลาหลัง 16.00 - 20.30 น. และวันหยุดเสาร์-อาทิตย์ ตั้งแต่เวลาประมาณ 07.00-21.00 น. อีกทั้งผู้ร้องแจ้งว่าถ้าประตูสนามปิดจะมีการปีนเข้ามาเพื่อลักลอบเล่นไปจนถึงช่วงเวลา 02.00 น. ของอีกวันหนึ่งเป็นบางครั้ง โดยล่าสุดวันที่ 16 กุมภาพันธ์ 2566 ช่วงเวลาประมาณ 19.00 น. มีการแตะตะกร้อเข้ามายังบ้าน ผู้ร้องส่งผลให้หลังคาบ้านผู้ร้องบุบและมีรอยแตก จึงประสงค์ให้หน่วยงานที่เกี่ยวข้องเข้ามาดำเนินการแก้ไขปัญหาดังกล่าว เพื่อบรรเทาความเดือดร้อนต่อไป

//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูด ที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก
ศูนย์ฯ ประสานมาเพื่อตรวจสอบและดำเนินการ และโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัย หรือความไม่ชอบธรรมอันเนื่องมาจากการร้องเรียน การเป็นพยาน หรือการให้ข้อมูลนั้น  #ศรท  #ศรท1111
#1555 #citydata